**TEDENSKI NAČRT DELA ZA UČENCE 4. A RAZREDA**

**-**

**od 18. do 22.5.2020**

**Drage učenke, dragi učenci!**

Približujemo se koncu šolskega leta. Sprotnemu usvajanju učne snovi se je pridružilo še ocenjevanje.

Težko je, tako kot je vedno ob koncu šolskega leta. Način spraševanja je drugačen kot smo ga bili vajeni. Priznajte mi, da pa vseeno ni tako hudo, ko vas pokličem po video klicu, kajne?

Naj vam bo v tolažbo, da ste zelo uspešni pri učenju na daljavo in vas moram vedno znova in znova pohvaliti.

Hvala vam, za vse poslane izdelke in naloge, ki mi jih v večini redno in sproti pošiljate. Prosim, če mi jih lahko posredujete do petka zvečer, izjemoma do sobote zvečer (če sta oba starša čez teden v službi). Kasneje nalog ne utegnem pregledati.

Včasih vam naročim, da je potrebno kaj popraviti, dopolniti, takrat se ne smete počutiti manj uspešne. To je moja dolžnost, saj sem še vedno **vaš učitelj** in moram vas popravljati in usmerjati ter vam pomagati, če vam ne gre. Kadarkoli me lahko povprašate po e-pošti, lahko pa tudi po predhodnem dogovoru po video klicu, da bomo skupaj rešili težave.

V tem tednu boste imeli tudi NARAVOSLOVNI DAN - GOZD. Zopet si boste sami izbrali dan, kdaj ga boste izvedli. Sprehodili se boste do bližnjega gozda in uživali ob poslušanju ptičjega petja in opazovanju dreves, podrasti in drugih gozdnih zanimivosti. Več o tem boste izvedeli v prilogi spodaj.

Še naprej vam želim veliko energije ter dobre volje, da čim hitreje in čim lažje pridemo do težko pričakovanih počitnic. Z vsakim dnem so nam bliže.

Vaš učitelj Bruno

**Spoštovani starši!**

Še enkrat se vam zahvaljujem za vso pomoč, ki jo nudite otrokom. Nekateri starši ste poleg vsakdanjih obveznosti še učitelji. Vem, da je to vse skupaj precej naporno in stresno.

V času spraševanja in video klica vam predlagam, da otroku omogočite primeren prostor, kjer se bova lahko v miru pogovorila, rešila naloge in ovrednotila znanje. V kolikor bova imela težave s tehniko, vas bova poklicala na pomoč. Iz izkušenj sodelavk iz preteklega tedna vam povem, da so bili učenci med ocenjevanjem v prisotnosti staršev nesproščeni, ob neznanju pa so pogledovali naokoli, iskali njihovo pomoč in jo občasno tudi dobili.

Zahtevajte od svojih otrok le toliko, kolikor zmorejo narediti po svojih najboljših močeh, čeprav bo ocena morda slabša.

Vsaka pridobljena ocena je le del zaključne ocene. Pri zaključevanju ocen bom upošteval prizadevnost, odnos do dela in opravljanje nalog preko celega šolskega leta, tudi pri učenju na daljavo, kajti samo seštevanja in računanje povprečja ocen že dolgo ni več.

Dragi starši, sedaj imate enkratno priložnost, da začnete oz. nadaljujete z navajanjem svojega otroka na samostojnost.

Dogovorite se, kaj morajo narediti in jih potem skušajte pustiti same. Določite jim čas, do kdaj mora biti delo opravljeno in jim dovolite, da vam o svojih nalogah pripovedujejo in vam jih pokažejo. S takim načinom dela vam bo veliko lažje.

Obveščam vas tudi, da ob torkih zaradi na novo dodeljenih službenih obveznosti, na šolo sem bil dodeljen v OPB v 2.a, cel dan ne bom dosegljiv. Zaradi tega vam tudi ne morem obljubiti, da vam bom lahko ta dan odgovarjal na vaša sporočila.

Vse lepo Vam želim.

Bruno Šincek

|  |  |  |  |
| --- | --- | --- | --- |
| **UČNI PREDMET** | **VSEBINA** | **GRADIVA IN PRIPOMOČKI** | **POTEK DELA** |
| **SLOVENSKI JEZIK**  **DRUŽBA** | BRANJE  PROSIM, HAVLA, OPROSTI  Kako izrekamo zahvalo?  Kako pišemo zahvalo in kaj napišemo v njej?  DEJAVNOSTI  Od obrti in industrije | poljubna knjiga  PowerPoint  SDZ str.82-87  črtani zvezek  Interaktivno gradivo radovednih pet  SDZ str. 78-80  črtani zvezek | * Izberi si katerokoli knjigo in si z branjem zapolni kakšen prost trenutek.   Zadnjič si pri SLJ spoznal, kako pišemo prošnjo. Seveda, če nekaj prosimo, se moramo znati tudi zahvaliti. To se boš naučil v tem tednu.  Najprej si oglej PowerPoint, kjer boš spoznal marsikaj novega o zahvalah. Zadnje naloge ti NI potrebno rešiti.  *Dvakrat klikni na ikonco. Če ti ne bo uspelo, najdeš ikonco tudi v tedenskem načrtu*  dela-na šolski spletni strani.     * V SDZ samostojno reši naloge na str.82-87. Ugotovil boš, da sta prošnja in zahvala podobno sestavljeni. Obe imata pet delov: kraj in datum, nagovor, vsebina, pozdrav in podpis. Razlikujeta se samo po vsebini. Če si naloge pozorno reševal, si to že sam ugotovil. * V zvezek za slovenščino napiši z rdečo barvo naslov ZAHVALA, spusti eno vrstico in prepiši spodnje besedilo.  |  | | --- | | Kadar smo komu za kaj **hvaležni,** se mu **zahvalimo**. Zahvalo po navadi izrečemo z besedo **hvala**. Izrečemo jo ustno ali pa jo napišemo. |  * Spusti dve vrstici in napiši zahvalo po svoji izbiri. Upoštevaj pravila, ki veljajo za pisanje zahvale. Bodi pozoren tudi na veliko začetnico, ločila in pravilen zapis besed ter lepo pisavo. **Fotografijo zahvale mi pošlji na moj e-naslov, da jo bom pregledal.** * Oglej si interaktivno gradivo Radovednih pet:   [https://www.radovednih-pet.si/vsebine/rp4-dru-sdz-osn/#](https://www.radovednih-pet.si/vsebine/rp4-dru-sdz-osn/)   * V meniju levo zgoraj izberi **4. poglavje** (DEJAVNOSTI) in izberi na desni strani **7.** podpoglavje (Obrt in industrija) in **8.** podpoglavje (Industrija). * Po ogledu interaktivnega gradiva odpri SDZ na str. 70-73. Pozorno si oglej vse fotografije in preberi vsebino na zeleni podlagi. Pri 4. nalogi na str. 80 boš primerjal delo v tovarni nekoč in danes. Natančno si oglej fotografije in napiši v čem vidiš razlike. Če ti naloga dela težave, si še enkrat oglej interaktivno gradivo radovednih pet. * V zvezek z rdečo barvo napiši naslov: OD OBRTI DO INDUSTRIJE. Spusti vrstico in z ravnilom preriši preglednico.  |  |  | | --- | --- | | **OBRT** | **INDUSTRIJA** | |  |  |  * V vsak stolpec zapiši vsaj štiri obrti oz. industrije. **Fotografijo zapisa mi pošlji na e-pošto.** |
| **LIKOVNA UMETNOST** | Slikanje: RASTLINA BREZ CVETOV | svinčnik, bel list papirja, flomastri, barvice | * Navodila za izvedbo najdeš na koncu učnega lista za naravoslovni dan v 11. nalogi. |
| **MATEMATIKA** | PONAVLJANJE IN UTRJEVANJE ZNANJA | SDZ3 str. 85 - 93 | * po navodilih reši naloge v SDZ str. 85 - 93 |
| **NARAVOSLOVJE IN TEHNIKA** | ORGANIZME RAZVRŠČAMO V SKUPINE  V KRALJESTVU GLIV | Interaktivno gradivo  SDZ str. 82  Zvezek za NIT  Interaktivno gradivo  SDZ str. 83  Zvezek za NIT | * V interaktivnih gradivih preberi besedilo, si oglej kratke filmčke o razvrstitvi živih bitij v kraljestva in reši nalogo - tukaj: [https://www.radovednih-pet.si/vsebine/rp4-nit-sdz-osn/#](https://www.radovednih-pet.si/vsebine/rp4-nit-sdz-osn/).   V meniju levo zgoraj (zraven hiške) izberi 5. poglavje (V različnih okoljih so različna živa bitja) in izberi na desni strani 1. (Organizme razvrščamo v skupine) ter 2. podpoglavje (Kraljestva). Če ne najdeš, prosi starše ali me vprašaj za pomoč.   * Preberi besedilo v SDZ na str. 82 in reši 1. nalogo. Pomagaj si z informacijami, ki si jih dobil med ogledom interaktivnega gradiva. Rešitve lahko preveriš v dodatnem gradivu. * V zvezek napiši naslov ORGANIZME RAZVRŠČAMO V SKUPINE. Pod naslov napiši spodnje točke.  1. (s strani 82 prepiši besedilo, ki je napisano zgoraj v modrem okvirčku; odebeljeno napisane besede podčrtaj z rdečo barvo ali jih prepiši z rdečo barvo) 2. (Preriši miselni vzorec in ga dopolni z vrstami živih bitij, ki so napisana v SDZ na str. 82 v 1.nalogi)   **KRALJESTVA ŽIVIH ORGANIZMOV**  **KRALJESTVO KRALJESTVO KRALJESTVO**  **RASTLIN GLIV ŽIVALI**   * V interaktivnih gradivih o glivah preberi besedilo, si oglej fotografije in reši naloge - tukaj: [https://www.radovednih-pet.si/vsebine/rp4-nit-sdz-osn/#](https://www.radovednih-pet.si/vsebine/rp4-nit-sdz-osn/).   V meniju levo zgoraj (zraven hiške) izberi 5. poglavje (V različnih okoljih so različna živa bitja in izberi na desni strani 3. podpoglavje (V kraljestvu gliv). Če ne najdeš, prosi starše ali me vprašaj za pomoč.   * Temeljito preberi besedilo v SDZ na str. 83 in reši 1. nalogo. Pomagaj si z informacijami, ki si jih dobil med ogledom interaktivnega gradiva ali jih poišči na spletu. Rešitve lahko preveriš v dodatnem gradivu.   Če želiš, lahko po spominu rešiš še 2. nalogo, vendar ne uničuj hrane.   * V zvezek napiši naslov V KRALJESTVU GLIV. Pod naslov napiši spodnje točke.  1. (s strani 83 prepiši besedilo, ki je napisano spodaj v rumenem okvirčku) 2. (s pomočjo interaktivnega gradiva preriši gobo – mušnico ali jurčka in napiši njene sestavne dele - podgobje, bet, klobuk ter jih pravilno poveži z narisano gobo) |
| **NARAVOSLOVNI DAN** | GOZD | Potek dejavnosti in učni list v prilogi spodaj | * V prilogi spodaj temeljito preberi potek dejavnosti, poglej si PowerPoint predstavitev in reši učni list. |
| **GUM** | PONAVLJANJE IN UTRJEVANJE ZNANJA | Zvezek za NIT in interaktivno gradivo | * S pomočjo zapiskov v zvezku za GUM in interaktivnega gradiva na Radovednih pet za GUM dobro ponovi naslednja poglavja: * note in notna trajanja (celinka, polovinka, četrtinka, osminka); * tonske višine (zaporedje tonov, solmizacijski zlogi) – DO, RE, MI, FA SO, LA, TI, DO - <https://slideplayer.si/slide/17024665/> in njihov zapis v notno črtovje; * zgradba notnega črtovja (notne črte, praznine, pomožne notne črte, violinski ključ,…); * kaj je ljudska glasba (ali je skladatelj/avtor pri ljudski glasbi znan?) in primeri ljudske glasbe (naslovi ljudskih pesmi); * ljudska glasbila (katera so); * ljudski plesi (imena plesov); * narodne noše (izbereš si eno in jo znaš opisati); |

**Potek dejavnosti:**

**Učenci:**

1. Preden gredo v gozd, si ogledajo PPT – Življenje v gozdu. 2x klikni na spodnjo sliko (v Wordu) ali si prenesi predstavitev posebej.



1. Upoštevajo naslednja navodila:

* Preden se odpravijo v gozd, poskrbijo za zaščito pred klopi.
* S seboj vzamejo steklen kozarec za vlaganje s pokrovom, UL-Življenje v gozdu, trdo podlago za pisanje, pisala, podlogo, na kateri bodo lahko sedeli.
* Hodijo mirno in tiho.
* Rastlin ne trgajo, temveč jih samo opazujejo.
* Manjše živali poskušajo ujeti v lonček, ki ga pokrijejo. Po opazovanju, žival spustijo nazaj v naravo.
* Večino nalog na UL rešijo v gozdu, nekatere lahko tudi doma.
* Rešujejo skrbno in natančno.
* Pri LUM narišejo in pobarvajo izbrano rastlino brez cvetov-lišaj, mah ali praprot ter pri tem upoštevajo kriterije, ki so napisani pri 8. nalogi.

1. Dodatne naloge:

Ali veš:

* Da Slovenija spada med najbolj gozdnate dežele v Evropi, saj jo pokriva kar 60 % gozdov?
* Da je najbolj razširjeno drevo v Sloveniji BUKEV?
* Da je slovensko narodno drevo LIPA, ki ima mehak les in jo zato radi uporabljajo kiparji?
* Da HRAST potrebuje zelo veliko vode, zato običajno raste ob vodi?
* Da smrekine iglice dišijo po mentolu in jelkine po citrusih?
* Da imajo smrekine iglice na koncu ostro konico in so jelkine zaobljene v obliki srčka?

Če želiš, lahko raziščeš in izveš kaj več :

* o lipi,
* o užitnih in neužitnih gobah,
* o uporabi različnih vrst lesa,
* o izkoriščanju gozdov v Sloveniji za različne dejavnosti.

|  |
| --- |
| **ŽIVLJENJE V GOZDU** |
| Ime: NARAVOSLOVNI DAN Datum:  Preden greš v GOZD, si oglej PPT – ŽIVLJENJE V GOZDU. |

1. **Opazuj barve v gozdu in z njimi dopolni trak.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |

1. **Dobro si poglej lesnate rastline in jih poskušaj poiskati v gozdu.**

|  |  |  |  |
| --- | --- | --- | --- |
| **http://www2.arnes.si/%7Eevelik1/les/lesovi/d_bukev.jpg** | Dob | http://www2.arnes.si/%7Eevelik1/les/lesovi/d_javor.jpg | [Leska, navadna – Corylus avellana](https://www.google.si/url?sa=i&url=https://vrtnarstvokrasovec.si/portfolio/leska-navadna-corylus-avellana/&psig=AOvVaw3sS8DRYEfQ2HjvS_dRu6xl&ust=1589823016663000&source=images&cd=vfe&ved=0CAIQjRxqFwoTCJDlqLq2u-kCFQAAAAAdAAAAABAP) |
| BUKEV - ŽIR | HRAST - ŽELOD | JAVOR - PADALCE | LESKA - LEŠNIK |
| http://www2.arnes.si/%7Eevelik1/les/lesovi/d_smreka.jpg | http://www2.arnes.si/%7Eevelik1/les/lesovi/d_jelka.jpg | Rdeči bor | http://www2.arnes.si/%7Eevelik1/les/lesovi/d_macesen.jpg |
| SMREKA - STORŽ | JELKA - STORŽ | BOR - STORŽ | MACESEN - STORŽ |

1. **LESNATE RASTLINE DELIMO NA DREVESA-LISTAVCE IN IGLAVCE ter GRMOVJA.**

Zgornje lesnate rastline razporedi v spodnjo razpredelnico.

|  |  |  |
| --- | --- | --- |
| LISTAVCI | IGLAVCI | GRMOVJA |
|  |  |  |

1. **V gozdu najdemo tudi rastline BREZ CVETOV. Poišči jih in poimenuj.**

**Dopolni povedi.**

|  |  |  |
| --- | --- | --- |
|  | [Rože (cvetlice) in gobe Kamniškega vrha - mahovi](https://www.google.si/url?sa=i&url=http://kamniski-vrh.net/mah/mah.html&psig=AOvVaw2GIoJyU48HMde9J_oVeOBj&ust=1589823920337000&source=images&cd=vfe&ved=0CAIQjRxqFwoTCID-veS5u-kCFQAAAAAdAAAAABAJ) |  |
|  |  |  |

|  |
| --- |
| Rastline brez cvetov nimajo \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_ in \_\_\_\_\_\_\_\_\_\_\_\_\_\_\_\_ .  Praproti imajo na spodnji strani listov \_\_\_\_\_\_\_\_\_\_\_\_\_\_\_\_\_\_\_\_\_\_ s katerimi se razmnožujejo.  Mahovi imajo trose v \_\_\_\_\_\_\_\_\_\_\_\_\_\_\_\_\_\_\_\_v zemlji neprave \_\_\_\_\_\_\_\_\_\_\_\_\_\_\_\_\_\_ in pri  tleh neprave \_\_\_\_\_\_\_\_\_\_\_\_\_\_\_. Rastejo na vlažnih tleh, ker potrebujejo veliko \_\_\_\_\_\_\_\_\_\_\_. |

1. **Izvedel si, da rastline v gozdu delimo na tri sloje. Poimenuj rastline, ki si jih videl-a**

**v gozdu in jih razvrsti v spodnjo razpredelnico. Če ne veš, kako se imenujejo,**

**jih samo NATANČNO nariši in pobarvaj.**

|  |  |  |
| --- | --- | --- |
| DREVESNI SLOJ | GRMOVNI SLOJ | ZELIŠČNI SLOJ |
|  |  |  |

**7. Naštej ali NATANČNO nariši živali, ki si jih videl-a v gozdu.**

|  |  |  |
| --- | --- | --- |
| PTICE | ŽUŽELKE | OSTALE ŽIVALI |
|  |  |  |

1. **Naštej ali nariši nekaj užitnih rastlin ali plodov, ki jih lahko nabiramo v gozdu.**

|  |
| --- |
|  |

1. **Nariši užitno gobo in jo primerjaj s strupeno mušnico.**

|  |
| --- |
|  |

1. **Nariši ali napiši tri zanimivosti, ki si jih videl-a ali doživel-a v gozdu.**

|  |  |  |
| --- | --- | --- |
|  |  |  |

1. **IZBERI SI ENO RASTLINO BREZ CVETOV (PRAPROT, MAH ali LIŠAJ )**

**TER JO NATANČNO NARIŠI IN POBARVAJ.**

**Pri tem upoštevaj:**

1. Opazuj jo in jo na hitro skiciraj s svinčnikom.
2. Pripravi si list A4 ali polovico A4 in ga postavi pokonci.
3. Rastlino brez cvetov nariši s svinčnikom čez ves list, od vrha do konca.
4. Zraven lahko narišeš tudi okolje, kjer raste (npr. lišaj na drevesu, mah na skali,…).
5. Natančno in podrobno nariši neprave liste, stebla, pušice ali trose.
6. Obrobi svojo risbo s flomastri in jo pobarvaj z barvicami. Uporabi takšne barve, kot so v resnici.
7. Pobarvaj tudi ozadje. POSLIKAJ IN POŠLJI.

**UČENJE NA DOMU - KAJ SEM ŽE OPRAVIL? 9. teden: 18.5. – 22.5.2020**

Preglednico mi pošlji najkasneje **do SOBOTE, 23.5.2020**, na moj e-naslov.

|  |  |  |  |
| --- | --- | --- | --- |
| **Ime in priimek:** | | | |
| **UČNI PREDMET** | **VSEBINA** | **OPRAVLJENO** | **OPOMBE** |
| **SLJ** | * Branje poljubne knjige |  |  |
| * Kako izrekamo zahvalo?   SDZ str. 82-83 |  |  |
| * Kako pišemo zahvalo in kaj vse napišemo v njej? SDZ str. 84-87 |  |  |
| * Zapis v črtanem zvezku za SLJ * (zapis in zahvala) |  | Pošlji fotografijo zapisa. |
| **DRU** | * Ogled interaktivnega gradiva Radovednih pet-Dejavnosti (Obrt in industrija, Industrija) |  |  |
| * Zapis v zvezek-Obrt in industrija |  | Pošlji fotografijo preglednice. |
| **LUM** | * Rastlina brez cvetov |  | Pošlji fotografijo izdelka. |
| **MAT** | * Reši naloge v SDZ str. 85 - 90 |  |  |
| * Reši naloge v SDZ str. 91 - 93 |  | Pošlji fotografijo rešenih nalog. |
| **NIT** | * Ogled interaktivnega gradiva Radovednih pet - Organizme razvrščamo v skupine |  |  |
| * Reši naloge v SDZ str. 82 |  |  |
| * Zapis v zvezek - Organizme razvrščamo v skupine |  | Pošlji fotografijo zapisa. |
| * Ogled interaktivnega gradiva Radovednih pet - V kraljestvu gliv |  |  |
| * Reši naloge v SDZ str. 83 |  |  |
| * Zapis v zvezek – V kraljestvu gliv |  | Pošlji fotografijo zapisa. |
| **NARAVOSLOVNI DAN** | * Ogled PowerPoint priloge |  |  |
| * Reši učni list v prilogi |  | Pošlji fotografijo rešenega učnega lista. |
| **GUM** | * Ponovitev snovi |  |  |

**Prostor za OPOMBE:**

